open-index/open-wikipedia-markdown huggingface dataset:
David Bowie (album)

***David Bowie*** er debutalbumet til den britiske musikkartisten David Bowie, utgitt i 1967 av Deram Records, som var en del av Decca Records. To singler ble utgitt året før albumet kom med de samme musikerne som spilte på albumet, «Rubber Band» med «The London Boys» som b-side (desember 1966) og «The Laughing Gnome» med «The Gospel According to Tony Day» som b-side (april 1967). 

## Sporliste
Alle sangene er skrevet av David Bowie.

# «Uncle Arthur»
# «Sell Me a Coat»
# «Rubber Band»
# «Love You Till Tuesday»
# «There Is a Happy Land»
# «We Are Hungry Men»
# «When I Live My Dream»
# «Little Bombardier»
# «Silly Boy Blue»
# «Come and Buy My Toys»
# «Join the Gang»
# «She's Got Medals»
# «Maid of Bond Street»
# «Please Mr. Gravedigger»

## Musikere
* David Bowie – vokal, gitar, saksofon 
* Derek Boyes – orgel 
* Dek Fearnley – bass
* John Eager – trommer 
* I tillegg til flere ukrediterte studiomusikere

## Eksterne lenker
*
Mankedue

**Mankedue** (*Caloenas nicobarica*) er en due som hekker på små ubebodde øyer i Indonesia og på Nikobarene.

Det er en stor due, opp mot 40 cm lang. Den er hovedsakelig metallisk grønn med grønn og kopperfargede halsfjær. Hode, øvre del av nakken, flygefjærene og brystet er mørkegrå. Stjerten er veldig kort og hvit. Den har en utvekst ved roten av nebbet. Hunnen er noe mindre enn hannen, og har en mindre utvekst på nebbet, korterte halsfjær og er brunere under. Ungfugler har svart stjert.

Mankeduene streifer rundt i flokker fra øy til øy, inkludert ubebodde øyer, på leting etter mat som frø, frukt og enkelte virvelløse dyr. 

Mankedue hekker i tett skog, og bygger reiret av kvister i et tre. Hunnen legger ett hvitt egg med et svakt blåskjær.

## Underarter
Det er beskrevet to underarter av mankeduer:
* *Caloenas nicobarica nicobarica* (Linnaeus, 1758)
* *Caloenas nicobarica pelewensis* (Finsch, 1875)

## Referanser


## Eksterne lenker
* 
* 
* 
* Birdlife Species Factsheet: ''Caloenas nicobarica''. Hentet ut 7. juli 2013.
Annelene Svingen

**Annelene Svingen** (født 22. november 1969 i Moss) er en norsk jurist og tidligere politiker for Arbeiderpartiet. Fra 2010 var hun ansatt i konsernstaben i Telenor, men gikk i 2015 over i stilling som kommunikasjonssjef ved Oslo universitetssykehus. I 2022 ble hun kommunikasjonsdirektør i Utdanningsdirektoratet. 

Svingen ble i oktober 2005 ansatt som politisk rådgiver for næringsminister Odd Eriksen, og beholdt denne stillingen gjennom skiftet av statsråd i 2006, da Dag-Terje Andersen overtok statsrådposten. Hun ble 7. januar 2008 utnevnt til statssekretær i Nærings- og handelsdepartementet i permisjonstiden til statssekretær Rikke Lind, med ansvar for blant annet handelspolitikk og regjeringens reiselivsstrategi.

Før Stoltenberg II-regjeringen tiltrådte, var Svingen politisk rådgiver for Arbeiderpartiets medlemmer i Stortingets kommunalkomite (2000-2002) og næringskomite ( 2002–2005). Svingen er innvalgt i Bydelsutvalget i Frogner Bydel for Arbeiderpartiet for perioden 2011-2015, hun er nestleder i Helsekomiteen i bydelen.

## Eksterne lenker
* 
* CV hos Nærings- og handelsdepartementet
Ingrid Vad Nilsen

**Ingrid Vad Nilsen** (født 1957) er en norsk teolog (Den norske kirke) og embetskvinne.

Nilsen har teologisk embetseksamen fra 1984 og praktikum fra 1992, begge fra Menighetsfakultetet. Hun har vært kateket i Sør-Varanger fra 1985 til 1988, prestevikar i Finnmark og Oslo), generalsekretær i Norges kristne råd fra 1994 til 2001, og fra 2003 til 2008 leder av Mellomkirkelig råd. Fra 2002 til 2008 var hun prost i Solør, Vinger og Odal prosti i Hamar bispedømme.

Den 27. juni 2008 ble hun i statsråd utnevnt til ekspedisjonssjef i Kirkeavdelingen i Kultur- og kirkedepartementet.

I mars 2018 ble hun ansatt som direktør i Kirkerådet i Den norske kirke.

## Referanser
Girl, You’ll Be a Woman Soon

**«Girl, You'll Be a Woman Soon»** er en sang skrevet av Neil Diamond og den nådde en 10.-plass på Billboard Hot 100 listen i 1967. 

Sangen ble første gang gitt ut på albumet *Just for You*, som også inneholdt «Red Red Wine».

Sangen fikk en ny opptur da rockegruppa Urge Overkill sangen den på filmen *[[Pulp Fiction]]* fra 1994. Ellers har både Gary Puckett and the Union Gap (1969), Biddu (1978) og Cliff Richard laget coverlåt av den.

## Eksterne lenker
* Neil Diamond framfører sangen i 2001
* Sangen brukt i ''Pulp Fiction''
Red River of the North

**Red River of the North**, på fransk *rivière Rouge*, tidigere *Miscousipi*, er en elv i USA og Canada. Den er 877 km lang og renner ut i Winnipegsjøen, derav 635 km i USA og 255 km i Canada. Elven har et fall på 70 m. 

I USA er elven en del av grensen mellom Minnesota og Nord-Dakota før den renner inn i Manitoba i Canada. Navnet *Red River of the North* brukes for å skille elven fra Red River i sørlige USA. Elvas totale nedbørfelt er på 287&nbsp;500 km². Øverst kalles den også ***Sheyenne River***, og dominerer hele det østlige Nord-Dakota.

Flommene i Nord-Dakota 2009 var forårsaket av snøsmelting, slik at Red River steg til sitt høyeste nivå på 112 år. Byen Fargo ble hardest rammet av flommen. Det antas at 30&nbsp;000 mennesker ble husløse.

## Eksterne lenker
* 
* Minnesota Pollution Control Agency – «Red River of the North Basin»
Robert Goldsborough

**Robert Goldsborough** (født 1937) er en amerikansk journalist og  kriminalforfatter som er mest kjent for å ha skrevet sju romaner om detektiven *[[Nero Wolfe]]*, som forfatteren Rex Stout (1886–1975) skapte i 1934.

Den første av Goldsboroughs krimromaner om *Nero Wolfe* ble opprinnelig skrevet til forfatterens mor allerede i 1978. For da moren leste Rex Stouts siste bok fra 1975 sa hun klagende: «Nå blir det ingen flere Nero Wolfe-bøker». Da skrev Goldsborough en Wolfe-fortelling som moren fikk som julegave i 1978. På midten av 1980-tallet fikk Goldsborough tillatelse av Stouts dødsbo til å publisere boken. Seks bøker til fulgte i årene 1987–1994. Kritikken var stort sett positiv.

Goldsboroughs bok fra 2005 utspiller seg 1938 i Chicago med reporteren *Steve Malek* i hovedrollen. *Maleks* neste eventyr skildres i *Shadow of the Bomb* fra 2006.

## Bibliografi
* *Murder in E Minor* (1986) 
* *Death on Deadline* (1987) 
* *Bloodied Ivy* (1988) 
* *Last Coincidence* (1989) 
* *Fade to Black* (1990) 
* *Silver Spire* (1992) 
* *The Missing Chapter* (1994)
* *Three Strikes You're Dead* (2005)
* *Shadow of the Bomb* (2006)

## Eksterne lenker
*
Lady Fantasy

**«Lady Fantasy»** er en sang fra 1974 som ble skrevet av den britiske progrockgruppen Camel. Med en varighet på rundt 12 minutter er Lady Fantasy den lengste av to episke sanger på albumet *[[Mirage]]*, som ble utgitt av Deram Records den 1. mars 1974. Den andre sangen er den ni minutter lange *Nimrodel / The Procession / The White Rider*. Lady Fantasy blir regnet som den mest populære sangen fra bandet og er den som har blitt spilt oftest når Camel har turnert.

Sangen er delt inn i tre seksjoner med navnene *Encounter / Smiles for You / Lady Fantasy* og verket har blitt kreditert til alle bandmedlemmene i Andrew Latimer (gitar og vokal), Peter Bardens (tangenter), Doug Ferguson (bass), og Andy Ward (trommer).

## Oppdelingen
**Del én: Encounter**

Sangen starter med en synthesizer som repeterer en melodi på tre noter, før de andre instrumentene i gitar, bass og trommer kommer inn med et annerledes tempo og skaper en polorytmisk effekt. Deretter stanser synthesizeren helt og sangens tempo senkes ned til en roligere del i A-moll før en akustisk gitar og et elektrisk piano starter. Like etter dette kommer det første vokalverset inn støttet av et mellomspill fra synthesizer, etterfulgt av en elektrisk gitarsolo og en repetisjon av korsangen.

**Del to: Smiles for You**

Sangen skifter brått til en instrumental seksjon med en gitarsolo fulgt av en saktegående del tilsvarende den fra introen på *Encounter* (også i A-moll), med en annen gitarsolo. Deretter kommer en synthesizersolo inn hvor nøkkelen skifter til C-moll, før den igjen går tilbake til A-moll etterfulgt av en annen serie med gitarsoloer.

**Del tre: Lady Fantasy**

På del tre går sangen tilbake til den originale kjenningsmelodien i A-moll med en gitarsolo etterfulgt av to vokalvers til. Deretter går den opp i tempo og inn i en tyngre seksjon med gitar, bass og trommer før den avsluttende soloen av både gitar og synthesizer setter inn. Sangen avsluttes ved å returnere til det samme rolige mellomspillet i starten under *Encounter* før den fader ut ved hjelp av synthesizeren.

## Studio– og liveutgivelser med Lady Fantasy
* 1974 – *[[Mirage]]* (12.45)
* 1978 – *[[A Live Record]]* (14.15 live)
* 1992 – *[[On the Road 1972]]* (13.45 live)
* 1993 – *[[Never Let Go]]* (15.28 live)
* 2000 – *[[Gods of Light]]* (11.35 live)
* 2001 – *[[The Paris Collection]]* (16.04 live)
*I tillegg kommer flere samlealbum med sangen i andre tidsangivelser.*

## Eksterne lenker
YouTube.com – Audio- og videoklipp med Lady Fantasy
Evig Poesi

**Evig Poesi** er et norsk rapprosjekt der rapperen og beatmakeren *Smart 9000* (Jon Petter Etnestad), og André Jensen er faste medlemmer. Musikken skiller seg fra annen norsk rap ved at fokus ligger mindre på humor-rap og mer på hverdagsfilosofering og selvransakelse. Uttalte inspirasjonskilder er amerikanske artister som A Tribe Called Quest, DJ Shadow, Talib Kweli, El-P og Atmosphere. Lydbildet hos Evig Poesi er mer preget av samples og organiske lyder enn det som er vanlig i dagens stadig mer elektroniske hiphoplandskap.

Evig Poesi har gitt ut to EP-er og 3 offisielle album på plateselskapet Aimbeat med distribusjon gjennom Musikkoperatørene. I tillegg har de deltatt på et antall mixtapes/sampleplater i flere land. Gruppas første musikkvideo (outsider-anthemet «Drekka Melk», fra 2003) fikk også tung rotasjon på musikkvideoprogrammer som NRK2s Svisj.

Gruppa ble startet av Smart 9000 og Dyp Tanke (Hans Ivar Stordal, født 1981) i Tønsberg i 1999, men har fra starten involvert flere enn de faste medlemmene. I 2006 trakk rapperen Dyp Tanke seg som fast medlem av Evig Poesi. André Jensen ble fast medlem i 2010. Evig Poesi har også flere løst tilknyttede medlemmer som bidrar etter behov og manglende tidsklemme.

Ved liveopptredener består Evig Poesi som regel av én eller to rappere, samt en DJ. I tillegg til Evig Poesi opptrer Smart 9000 ofte med electronica-bandet Rektor, med Definite, med Tønsberg-gruppa Ville V. Smart 9000 har siden 1999 produsert beats for og jobbet med en rekke artister i Norge så vel som i USA. 

Sommeren 2011 kom gruppa med et samarbeidsalbum sammen med Definite og Conurbia. Musikkvideo til låta «Djevelen i detaljene». 3. august 2012 kom albumet «Ingenting er gratis». Albumet er laget av Evig Poesi, men er gjestet av de samme artistene som samarbeidsalbumet. Albumet er både til salgs og til gratis nedlasting.

I 2015 kom Ravi-samarbeidet Zombiesikker Swag, både i form av en singel og en musikkvideo.


## Diskografi
*2000: Dreamland EP
*2001: Åndelig føde EP
*2003: Drekka melk EP
*2006: I krig og kjærlighet (Album)
*2011: Verdens ende (Minialbum) sammen med Conurbia og Definite
*2012: Ingenting er gratis (Album)
*2015: Zombiesikker Swag (med Ravi) (Singel)

## Eksterne lenker
* Hjemmeside
* Facebook Profil
* Facebook Gruppe
* Live Show
* Drekka Melk Music Video
* Evig Poesi kommenterer debutalbumet spor for spor 
* Anmeldelse av I krig og Kjærlighet (Universitas 2006)
* Intervju 2006
* Intervju 2003
Flamingo

**Flamingo** kan sikte til:

* Rosenflamingo (*Phoenicopterus roseus*), en av artene i flamingofamilien.
* Flamingoer (Phoenicopteridae), en familiegruppe med fugler.
Hunky Dory

***Hunky Dory*** er det fjerde albumet av den britiske artisten David Bowie, utgitt i desember 1971. Dette er Bowies første album på plateselskapet RCA Victor. Albumet kom på 108.-plass på musikkmagasinet *[[Rolling Stone]]*s liste *Tidenes 500 beste album*.

## Sporliste
Alle sanger skrevet av David Bowie, unntatt «Fill Your Heart» (Biff Rose, Paul Williams)

# «Changes»
# «Oh! You Pretty Things» 
# «Eight Line Poem»
# «Life on Mars?»
# «Kooks»
# «Quicksand» 
# «Fill Your Heart»
# «Andy Warhol»
# «Song for Bob Dylan»
# «Queen Bitch»
# «The Bewlay Brothers»

## Musikere
* David Bowie – vokal, gitar, alto og tenorsaksofon, piano 
* Mick Ronson (som Michael Ronson) – gitar, vokal, mellotron 
* Rick Wakeman (som Richard Wakeman) – piano 
* Trevor Bolder – bass, trompet 
* Mick Woodmansey (som Woody Woodmansey) – trommer

## Andre utgivelser
Utgitt som CD på Rykodisc i 1990 med følgende bonusspor:
* «Bombers» (tidligere ikke utgitt, innspilt i 1971) 
* «The Supermen» (alternativ innspilling – 1971)
* «Quicksand» (demoversjon innspilt i 1971) 
* «The Bewlay Brothers» (alternativ mix)

## Referanser


## Litteratur
*

## Eksterne lenker
*
Hilde Haugsgjerd

**Hilde Haugsgjerd** (født 1952) er en norsk redaktør, journalist og tidligere politiker (RV). Hun var sjefredaktør i *[[Dagsavisen]]* 2001–2004 og sjefredaktør i *[[Aftenposten]]* 2008–2013. Hun er tidligere partileder for Rød Valgallianse.

## Bakgrunn

Hun er barnebarn av biskop Johannes Smemo.

Haugsgjerd var gift med Sigurd Allern 1972–1977, og er nå gift med Jan Wølneberg, produktsjef i Kommuneforlaget.

## Politisk aktivitet
Hilde Haugsgjerd var på 1970- og begynnelsen av 1980-tallet aktiv i Arbeidernes Kommunistparti (marxist-leninistene) (AKP(m-l)), Rød Valgallianse (RV) og Rød Ungdom (RU). Hun satt i ledelsen i RU på 1970-tallet, og var fra 1979 – 1980 redaktør for organisasjonens tidsskrift *[[Rebell (magasin)|Røde Garde]]*. Hun var leder i RV fra 1979 til 1981. 

Haugsgjerd meldte seg ut av disse organisasjonene i 1982 og har ikke siden vært medlem av noe parti.

I forbindelse med at hun ble ansatt som sjefredaktør i *Aftenposten* uttalte hun at hun har gjort opp med denne fortiden, og at «mine refleksjoner over tiden jeg tilhørte en totalitær bevegelse har gjort at jeg setter verdiene i Aftenpostens grunnsyn svært høyt: Toleranse og respekt for andres meninger, ytringsfriheten og frihet for individet». Hun sa videre at hun «står fullt og helt på Aftenpostens politisk-ideologiske plattform» og at «jeg skal forvalte avisens grunnsyn, konservativt-liberalt, og er veldig bekvem med det».

## Karriere som journalist

Haugsgjerd er utdannet ved Norsk journalisthøgskole, har vært journalist og kommentator i *[[Dagbladet]]*, informasjonsdirektør for Rikshospitalet, og deretter ansvarlig redaktør i *[[Dagsavisen]]* (2001–2004). Som sjef for *Dagsavisen* ble hun i 2004 konfrontert med at hun valgte å fortsette å utgi redaktørproduserte aviser under en streik blant de ansatte mot ledelsen.
  
I 2004 ble hun ansatt som redaktør for *[[Aftenposten Aften]]*, *Aftenposten*s lokalavis for Oslo-området. I 2007 ble hun administrativ redaktør i *Aftenposten*, og i 2008 ble hun konstituert som sjefredaktør etter at Hans Erik Matre tok permisjon. Hun ble ansatt i stillingen i desember 2009. I august 2013 meddelte hun at hun ville trekke seg fra stillingen som sjefredaktør.

Fra 2010 til 2014 var Haugsgjerd leder i Pressens Faglige Utvalg. Hun har innehatt en rekke styreverv, bl.a. har hun sittet i styrene for Norsk Redaktørforening, Mediebedriftenes Landsforening og Universitetet i Oslo.

## Bibliografi
* Hilde Haugsgjerd (red.): *Hva skal vi tro? Etter Bjugn-saken*, Oslo: Aschehoug, 1994.
* Hilde Haugsgjerd: *Løvetann. Bak murene på Bredtveit kvinnefengsel*, Oslo: Aschehoug, 1992.
* Hilde Haugsgjerd: *Gammel og glemt*, Oslo: Aschehoug, 1986. 

## Referanser


## Eksterne lenker
* 
*  Angriper redaktørs AKP-fortid, Dagbladet, 3.7.2004
*  Drømmen om det umulige Magasinet Dagbladet, 14.2.2003
The Man Who Sold the World

***The Man Who Sold the World*** er det tredje albumet fra den britiske artisten David Bowie. Albumet kom første gang ut i 1970. Den første utgaven av albumet i Storbritannia viste Bowie ikledd en kjole på omslaget. Dette var en tidlig indikasjon på Bowies interesse for et androgynt utseende. Dette var for sterk kost for det amerikanske markedet, og den amerikanske utgaven hadde en tegneserie på omslaget, laget av vennen Michael J. Weller, mens utgaven fra 1972 hadde et svarthvitt-bilde av Bowie som Ziggy Stardust i stedet for originalomslaget.

Det var opprinnelig planlagt at albumet skulle hete ***Metrobolist***, men tittelen ble endret kort tid før den endelige utgivelsen. På gjenutgivelsen av albumet i 2020 ble tittelen endret tilbake til *Metrobolist*. 

## Sporliste
Alle sanger skrevet av David Bowie.
# «The Width of a Circle»
# «All the Madmen»
# «Black Country Rock»
# «After All» 
# «Running Gun Blues»
# «Saviour Machine»
# «She Shook Me Cold»
# «The Man Who Sold the World»
# «The Supermen»

## Musikere
* David Bowie – vokal, gitar, orgel, Stylophone, saksofon
* Mick Ronson – gitar, bakgrunnsvokal 
* Tony Visconti – bass, piano, blokkfløyte, bakgrunnsvokal 
* Mick Woodmansey – trommer, perkusjon 
* Ralph Mace – Moog modular synthesizer

## Singler
Det ble ikke gitt ut noen singler i forkant av utgivelsen. I USA ble det imidlertid gitt ut en promosingel av «All the Madmen» i desember 1970 (med samme sang på begge sider) for å promotere hans kommende turné. «All the Madmen» ble senere utgitt på singel i Øst-Europa i juni 1973, med «Soul Love» fra *[[The Rise and Fall of Ziggy Stardust and the Spiders from Mars|Ziggy Stardust]]* som B-side, og det ble også «The Width of a Circle», med «Cygnet Committee» fra *[[Space Oddity]]* som B-side. «Black Country Rock» ble utgitt som singel januar 1971 sammen med «Holy Holy». 

## Andre utgivelser
Utgitt av Rykodisk som CD i 1990 med følgende bonus-spor:

# «Lightning Frightening» (innspilt 1970, tidligere uutgitt)
# «Holy Holy» (singel fra 1971)
# «Moonage Daydream» (Arnold Corns-versjon fra 1971)
# «Hang On to Yourself» (Arnold Corns-versjon fra 1971)

## Eksterne lenker
*
Nigel Pearson

**Nigel Graham Pearson** (født 21. august 1963) er en engelsk fotballtrener og tidligere fotballspiller.

Som spiller var Pearson innom Shrewsbury Town, Sheffield Wednesday og Middlesbrough, hvorav perioden i Sheffield Wednesday blir sett på som den mest vellykkede.

Pearson reddet Carlisle United fra nedrykk i siste serierunde i 1998-99-sesongen, da målvakten, Jimmy Glass, scoret det avgjørende målet på overtid mot Plymouth Argyle. Scarborough rykket ned i stedet.

## Trenerkarriere
Senere ble Pearson assisterende manager i West Bromwich Albion under Bryan Robson. Da Robson trakk seg fra managerstillingen i september 2006, tok Pearson over på midlertidig basis. Etter fire kamper, og tre seire,  overlot han ansvaret til Tony Mowbray.

Han forlot deretter West Bromwich Albion, for å bli assisterende manager i Newcastle United under Glenn Roeder. Pearson overtok stillingen etter Kevin Bond, som mistet jobben som følge av korrupsjonsanklager.

Den 1. februar 2007 ble Pearson utnevnt til assistent til det  U21-laget. Pga. restriksjoner i U21-sjefens, Stuart Pearce, kontrakt, var det Pearson som ledet laget i 3-3-kampen mot  U21 den 24. mars 2007, som for øvrig var den første kampen som ble spilt på Nye Wembley.

Da Glenn Roeder trakk seg fra jobben som manager i Newcastle United 6. mai samme år, tok Pearson over for resten av sesongen, en bortekamp mot Watford. Pearson ble værende i Newcastle også etter at den nye manageren, Sam Allardyce, tok over.

Den 9. januar 2008 mistet Sam Allardyce jobben sin, og Pearson ble på ny utnevnt til manager på midlertidig basis. Han ble ansatt som ny manager i Southampton i februar 2008 og klarte i siste serierunde å redde laget fra nedrykk til League 1. Den 20. juni 2008 ble han manager i Leicester City.

## Referanser


## Eksterne lenker
*
Kamennogorsk

**Kamennogorsk** (russisk: Каменногорск, svensk: *Sankt Andree*, finsk: *Antrea*), er en by i Vyborg rajon i Leningrad oblast, Russland. Den ligger på det Karelske neset, på elva Vuoksas venstre bredd, rundt 170&nbsp;km nordvest for St. Petersburg. Navnet *Kamennogorsk* ble tildelt i 1948. Byen hadde .

Før 1944 var Sankt Andree en finsk kommune i Viborgs län. Kommunen hadde  innbyggere i 1939.

Fra 1300-tallet lå på stedet til den nåværende byen et administrativt senter for karelske bosetninger ved øvre Vuoksa. I 1726 ble den lutherske St. Andreas-kirken grunnlagt, og prestegjeldet fikk heretter navnet *Sankt Andree*.

## Referanser


## Eksterne lenker
* 
* Artikkel om St. Andree i Nordisk familjebok, bind 1, spalte 983, 1904
* Kart over St. Andree
Sabratha

Ruinbyen **Sabratha** (arabisk *Jamahiriya*) er en tidligere fønikisk og romersk by i det nordvestre Libya, ca. 70 km vest for hovedstaden Tripoli i Zawiadistriktet.

Den moderne byen Sabratha, som ligger på samme sted, har ca. 100 000 innbyggere.

## Historie
Byen og havna ble grunnlagt ca. 500 f.Kr. som en fønikisk handelsplass for varer fra det indre av Afrika. Fønikerne ga stedet det libysk-berbiske navnet *Sbrt'n*,
noe som antyder at det kan ha vært en innfødt by på stedet før fønikerne kom. Sabratha ble siden en del av det kortvarige numidiske Masinissa-riket før det kom under romersk kontroll. Keiser Septimius Severus var fra nabobyen Leptis Magna, og begunstiget både hjembyen og Sabratha i sin regjeringstid. 

Byen ble skadet under flere jordskjelv på 300-tallet, særlig i 365. bysantinske guvernører gjenreiste byen på 500-tallet, men handelen hadde allerede da flyttet til andre steder. 

Foruten teateret fra sent på 200-tallet - som var byens blomstringstid - , har Sabratha templer tilegnet Liber Pater, Serapis, Herakles og Isis. Her finnes også en justiniansk basilika og mosaikkgolv som er karakteristiske for den romerske overklassen i Nord-Afrika. På 200-tallet hadde byen ca 20.000 innbyggere.

Nedgangsidene sammenfant med Romerrikets nedgangstider. Angrep fra nomader ridende på kameler skadet jordbruket, og et alvorlig jordskjelv i 365 rysten byen. Så erobret valdalene byen, Muslimene overtok på 600-tallet, og Sabrata tapte sin betydning mens Oea under navnet Tripolis ble regionens nye sentrum.

I 1943, under annen verdenskrig, var arkeologen Max Mallowan (ektemann til forfatterinnen Agatha Christie) basert i Sabratha som assistent til *Senior Civil Affairs Officer* for Tripolitanias vestprovins. Hans hovedoppgave var å styre kornrasjoneringen. Han bodde i en flott italiensk villa med patio med havblikk, og dinerte på fersk tunfisk og oliven.

## Referanser


## Eksterne lenker
* 
*  UNESCOs arkeologiske nettsted for Sabratha
* Foto fra det arkeologiske stedet
Haydn Bendall

**Haydn Bendall** (født 13. april 1951) er en britisk musiker, plateprodusent, lydmikser og lydtekniker. Bendall er mest kjent for å ha produsert en rekke utgivelser for flere velrenomerte artister, samt som lydteknikersjef på Abbey Road Studios i over ti år, hvor han også arbeidet tett med band og artister som Sting, Kate Bush, Paul McCartney, Tina Turner, Fleetwood Mac, Damon Albarn, Elton John, XTC, Pet Shop Boys, Roger Waters og David Gilmour.

Bendall startet sin musikalske karriere ved *Orange Studios* i Soho i London, hvor han så fortsatte å arbeide som pianostemmer for Steinway & Sons. Deretter fikk han en stilling hos Abbey Road Studios og arbeidet seg oppover helt til han ble lydteknikersjef i 1985. Han har også deltatt som keyboardist på en rekke utgivelser, blant annet på *[[The Single Factor]]* av Camel fra 1982, hvor han også var assisterende produsent. Etter ti år lydteknikersjef ved Abbey Road bestemte han seg i 1995 for å starte en tilsvarende karriere som frilanser og i senere tid har Bendall arbeidet som produsent for Chris Botti, Robert Bowden, Nightwish og Katie Melua ved en rekke etablerte platestudioer i Europa. Haydn Bendall sitter også som styreleder i *Music Producers Guild*.

## Eksterne lenker
* From Steinway to Abbey Road: Haydn Bendall
* Duncan Management.com – Kort biografi samt liste over band og artister 
* Allmusic.com – Liste over utgivelser Bendall er kreditert på
Skogsfugl

**Skogsfugl** er fellesbenevnelse som beskriver en gruppe viltlevende skoghøns. Dette er fugler som typisk trives i skogkledt terreng og er synonyme med arter det er lov å jakte på under skogsfugljakta. Artene som inngår i begrepet er storfugl (*Tetrao urogallus*), orrfugl (*Lyrurus tetrix*) og jerpe (*Bonasa bonasia*). I noen grad kan man også regne inn lirype (*Lagopus lagopus*) blant skogsfuglene, men denne arten inngår ikke i den tradisjonelle skogsfugljakta, men derimot i rypejakta.
Søndre Reitgjerdet

**Søndre Reitgjerdet** hørte til gården Reitgjerdet (gnr 51, bnr 1) som lå i Strinda kommune, i dag sørøst for krysset mellom Sigurd Jorsalfars veg og Brøsetvegen. 

Flere parseller ble senere solgt ut. I 1879 kjøpte stortingsrepresentant Paul Fjermstad Søndre Reitgjerdet, og han planla teglverksdrift på deler av eiendommen. Gården ble i 1899 så solgt til A/S Strinden Teglverk. Dette selskapet hadde lenge sitt hovedkontor på gården som også ble mye benyttet som boligkvarter for bedriftens arbeidere og funksjonærer. 

Etter nedleggelsen av teglverket i 1975, ble gården senere revet og det ble bygget boliger der gårdstunet stod.

## Eksterne lenker
* Strinda historielag
Avdeling for journalistikk, bibliotek- og informasjonsfag (HiO)

**Avdeling for journalistikk, bibliotek- og informasjonsfag** (eller **JBI**) var en av de sju avdelingene ved Høgskolen i Oslo. Avdelingen ble opprettet samtidig med høgskolen 1. august 1994, og besto av de to av studieretninger; *Journalistutdanningen* og Bibliotek- og informasjonsstudiene. De to studieretningene hadde sine utspring i to tidligere statlige høgskoler, Norsk Journalisthøgskole og Statens bibliotek- og informasjonshøgskole. Den tidligere Pressefotografskolen i Fredrikstad ble en del av avdelingen i 1995 under navnet *Fotojournalistutdanningen*.

## Eksterne lenker
* JBIs nettsted
* Journalen, journaliststudentenes nettavis
Guntis Ulmanis

:*For andre med samme etternavnet, se [[Ulmanis]]*

**Guntis Ulmanis** (født 13. september 1939 i Riga) er en latvisk politiker. Han var Latvias femte president, et embete han hadde mellom 1993 og 1999. Hans grandonkel Kārlis Ulmanis var president før Sovjetunionens okkupasjon av Baltikum i 1940. Han ble i 1999 etterfulgt av Vaira Vīķe-Freiberga.

Ulmanis' grandonkel Kārlis Ulmanis var den ledende politikeren i Latvia i mellomkrigstiden. Han tok over makten i landet etter et statskupp i 1934, og ledet landet inntil den sovjetiske okkupasjonen. I 1941 ble Kārlis Ulmanis og hans nære familie (han hadde ingen selv) deportert til Sibir. De fikk tillatelse til å returnere til Latvia (nå Latviske SSR) i 1946, men tre år senere skulle de ha blitt deportert for annen gang, men klarte å unngå dette da Guntis mor hadde giftet seg igjen og hadde tatt den nye mannens etternavn. Da Ulmanis' familie returnerte til Jūrmala gikk han over til å bruke sitt opprinnelige etternavn.

## Utdannelse og tidlig karriere
Han studerte økonomi ved Universitetet i Latvia og deretter tjenestegjorde i den Røde Arme i to år. Etter hæren arbeidet Ulmanis som foreleser på Rīgas polytekniske institutt, Latvias Universitet og ved Rigas offentlige foretagender. I 1989, etter 24 års medlemskap, forlot Ulmanis Sovjetunionens kommunistiske parti. På den tiden hadde den politiske liberaliseringen i Sovjetunionen gjenoppvekket latviernes nasjonalisme. I kjølvannet av ekstreme kommunisters mislykte kuppforsøk i august 1991 erklærte Latvia seg umiddelbart selvstendig fra Sovjetunionen. Dette ble formelt anerkjent i september. I 1992 hadde Ulmanis blitt medlem av den Laviske Banks bestyrelse og hadde meldt seg inn i partiet *Latvijas Zemnieku savienība* (Den latviske bondeunionen).

## Politisk karriere
Ulmanis' politiske karriere begynte i juni 1993 da hans parti vant 33 prosent av stemmene i parlamentsvalget. Parlamentet valgte deretter Ulmanis til den høytidelige stillingen som Latvias president. 

Ulmanis arbeidet aktivt for Latvias medlemskap i NATO og EU, og under ham ble landet en viktig støttespiller for disse organisasjonene. Han innførte lovgivning som tillot statsborgerskap for ikke-latviere i landet. Men hans første periode ble påvirket av feil i det Latvias bankvirksomhet. I juni 1996 ble Ulmanis gjenvalgt til sin annen og siste tre-årsperiode som president av Latvia.

Han ble i 1998 tildelt storkors av St. Olavs Orden. I 1997 mottok han Den hvite ørns orden fra Polens president.

## Se også
* Liste over Latvias presidenter

## Referanser


## Eksterne lenker
* Guntis Ulmanis' biografi på den offisielle siden for Latvias president **(latvisk)**
Buckhaugen

**Buckhaugen** (gården Lille Reitgjerdet gnr 51 bnr 6) i tidligere Strinda kommune har fått navn etter kjøpmann Peter Christian Buck som kjøpte en parsell av Søndre Reitgjerdet i 1859. Gården ligger sydvest for krysset mellom Sigurd Jorsalfars veg og Brøsetvegen. 

Strinden Teglverk, som eide gården, flyttet i 1915 kontoret sitt dit. Disponent Johan Algarheim bodde der til 1929, senere Anton A. Furuseth som i en periode også var ordfører i Strinda kommune. 

Våningshuset på gården og deler av hageanlegget er fredet. 

Låven ble revet i 1992 og nytt boligkompleks bygget på samme sted.. På søndre del av gården ble det tatt ut store mengder leire. Nå ligger den nyeste delen av Moholt kirkegård her.

## Eksterne lenker
* Strinda historielag
Trondhjems Skøiteklub

**Trondhjems Skøiteklub** (**TSK**, stiftet 24. februar 1876) er en idrettsklubb fra Trondheim. Klubben har grupper for hurtigløp på skøyter og kunstløp.

## Kunstløp
TSKs løpere dominerte kunstløp fra det første nasjonale mesterskapet i 1894. Johan Lefstad vant i årene 1894 til 1900 og ble etterfulgt av klubbkamerat Oscar Holthe som ble norsk mester i de påfølgende årene 1901 til 1906. Kunstløpgruppen forsvant noen år senere, men gjenoppstod med Leangenanlegget, og gruppen har i dag stor aktivitet.

## Hurtigløp på skøyter
Vilhelm Mauseth ble klubbens første norske mester på skøyter allround med seire i 1894 og 1895, mens Peder Østlund ble norges første verdensmester allround-VM i Davos i 1898. Han vant også i Berlin i 1899. I Oslo i 1900 ble vinneren Edvard Engelsaas, også han TSK-løper.

Andre størrelser i klubbens skøytehistorie er Oluf Steen, Martin Sæterhaug og Ivar Ballangrud. I noe nyere tid er Magne Thomassen og Rolf Falk-Larssen klubbens mest kjente utøvere.

## Baner
TSK har stått for bygging av flere skøytebaner i Trondheim. Ytre Kongsgård ble den første banen (i dag er dette i området mellom Erkebispegården og Prinsens gate). I 1878 ble det bygget en ny bane på Gassverkstomta (på baksiden av arbeiderboligen i Sverres gate). I forbindelse med banen ble det bygget en musikkpaviljong for orkesteret til kunstløp. I 1889 kjøpte klubben en tomt på Museumsplassen (ved Vitenskapsmuséet). Tomten ble for dyr å sitte på, og solgt til E. C. Dahls bryggeri. Klubbens siste baneprosjekt ble Skøitebanen på Øen stadion på Nidarø, kjøpt i 1899. Her bygde klubben en gangbro over elva i 1901/1902 og lettet tilgjengeligheten fra sentrum. Øen Stadion var Trondheims skøytearena helt frem til kommunen bygde Leangenbanen. Klubben har sitt klubbhus på Leangen.

## Se også
* Ivar Ballangruds minneløp
* og kategorien skøyteløpere for Trondhjems Skøiteklub

## Litteratur
* 
* 

## Eksterne lenker
* Trondhjems Skøiteklub – Hovedside
* Trondhjems SK – Hurtigløp på skøyter 
* Trondhjems SK – Kunstløp
*
Albion College

**Albion College** er en privat læreinstitusjon i Albion i staten Michigan i USA. Det ble grunnlagt i 1835 av metodister. 

Fagkretsen fokuserer på språk og humaniora *(liberal arts)*, og holder høyt faglig nivå. Universitetet legger særlig vekt på å gi laveregrads studenter forskningserfaring. Skolepengene er på US$ 26&nbsp;112 (2006), og høyeste gradsnivå er Bachelor.

Albion College ga adgang til kvinnelige studenter allerede i 1850, men Donna Randall er den første kvinnelige rektor i universitetets historie.

Mer enn 17&nbsp;000 har alumnimedlemskap (2007). 

## Referanser


## Eksterne lenker
* 
*
Allegheny College

**Allegheny College** er et privat universitet i Meadville i staten Pennsylvania, USA. Det ble grunnlagt i 1815.

Fagkretsen fokuserer på språk, humaniora, klassiske ingeniørfag og journalistikk, og holder høyt faglig nivå. Skolepengene er meget høye, hele US$ 30&nbsp;000 (2006), og høyeste gradsnivå er Bachelor.

Rektor Richard J. Cook var en av de første som signerte universitetskampanjen *American College and University Presidents Climate Commitment*, for handling i klimapolitikken.

## Referanser

## Eksterne lenker
*
Never for Ever

***Never for Ever*** er Kate Bushs tredje studioalbum. Albumet er produsert av Bush og Jon Kelly og har et mer variert lydbilde enn de to foregående platene, blant annet representert ved de mer rockepregede låtene «Violin» og «The Wedding List».

## Sporliste
**Side 1:**
# «Babooshka» – 3:20
# «Delius (Song of Summer)» – 2:51
# «Blow Away (for Bill)» – 3:33
# «All We Ever Look For» – 3:47
# «Egypt» – 4:10

**Side 2:**
# «The Wedding List»– 4:15
# «Violin» – 3:15
# «The Infant Kiss» – 2:50
# «Night Scented Stock» – 0:51
# «Army Dreamers» – 2:55
# «Breathing» – 5:29

## Personell
*Kate Bush – Piano, komponist, keyboards, vokaler, produsent
*Ian Bairnson – Gitar, vokaler
*Brian Bath – Akustisk gitar, elektrisk gitar, bakgrunnsvokaler
*Andrew Bryant – Vokal, bakgrunnsvokal
*Kevin Burke – Fiolin
*Stuart Elliot – Trommer, bodhrán
*Larry Fast – Keyboards, prophetsynthesizer
*John Giblin – Elektrisk bass, båndløs bass
*Roy Harper – Vokaler, bakgrunnsvokaler
*Preston Heyman – Perkusjon, trommer, bakgrunnsvokaler
*Duncan Mackay – Keyboards, Fairlight
*Max Middleton – Keyboards, Moog synthesizer, Rhodes
*Mike Moran – Keyboards, Prophet 5
*Alan Murphy – Akustisk gitar, elektrisk gitar, elektrisk bass, akustisk bass
*Del Palmer – Elektrisk bass, båndløs bass, vokaler
*Morris Pert – Perkusjon
*Paddy Bush – Munnspill, mandolin, balalaika, vokaler, diverse ryteminstrumenter
*Martyn Ford – Orkester
*Jon Kelly – Produsent, innspillingsleder
*Gary Hurst – Vokaler, bakgrunnsvokaler
*Jon Jacobs – Assisterende lydtekniker

## Eksterne lenker
*
Amherst College

**Amherst College** er et amerikansk universitet i Amherst i staten Massachusetts. Det ble grunnlagt i 1821 og er et av delstatens ledende læresteder. Det har USD 53&nbsp;460 i skolepenger årlig (2018), samme som ved Yale University, og høyeste gradsnivå er bachelor.

Fagkretsen omfatter humaniora, språk, samfunnsvitenskaper, klassisk naturvitenskap og jus.

## Rangeringer
*[[U.S. News & World Report]]* rangerte Amherst College som nummer 2 blant liberal arts-collegene i USA i 2015, *[[Forbes]]* plasserte det på 9.-plass blant alle colleger i USA, mens *[[Washington Monthly]]* rangerte det som nr. 18 av amerikanske liberal arts-colleger i 2014.

I 2011 ble Amherst College rangert som nummer to blant Liberal Arts Colleges av US News og som nummer tre blant alle amerikanske universiteter i 2010 av Forbes, foran blant andre Harvard, Yale, Stanford og MIT.

Amherst College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
* 
*
Holsen

**Holsen** er en bygd knappe to mil øst for Førde i Sunnfjord kommune i Vestland. Sentralt i bygden ligger Holsavatnet og bygden omkranser dette. Turistveien Rv 13 mellom Moskog og Balestrand går igjennom bygden, og følger langs Holsavatnet sin nordside. Veien går videre over Rørvikfjellet mot bygdene Haukedalen og Viksdalen, fjellovergangen er med sin flotte utsikt blitt en turistattraksjon. Ved østre enden av vannet ligger Holsen kirke og Holsen skule.

## Grender/gårder
* Nydal – en grend med flere gårdsbruk på sørsiden av Holsavatnet
* Vettreiene – byggefelt sør i bygden
* Viskedal – gård ved Rv 13 vest i bygden
* Høgset – gårder midtveis på nordsiden av vannet
*Fleten - 5 gårder - Før veiskilt som markerer HOLSEN.
* Vikja / Skorpa – gårder ved nordøstlige enden av vannet
* Heimestøl – gård lengst øst i bygden, nær Rørvikfjellet

## Historiske hendelser
I 1847 gikk det et jordras på Holsen der 4 mennesker omkom.

## Holsen som etternavn
Det er ca. 400 mennesker som har Holsen som etternavn i Norge (2006).

## Referanser




## Eksterne lenker
* Førde kommune om Holsen
Auburn University

**Auburn University** er et statlig universitet i delstaten Alabama i USA. Det har 13 skoler og *colleges*, og ble grunnlagt i 1856. Det ble i 1959 overtatt av metodistkirken, og er idag et av de største universitetene i Sørstatene.

Under borgerkrigen ble Auburn stengt, og strevde med gjenopptakelsen av forskning og undervisning inntil det i 1872 ble statlig, *Land Grant University* med vekt på landbruksfag. Kvinner fikk adgang i 1892.

Auburn har siden 1967 også en avdeling i Montgomery (Alabama), med 5&nbsp;080 studenter og 350 ansatte i 2006. Skolepengene er på US$ 5&nbsp;500 (2006), og det tildeles grader helt opp til doktorgrad (Ph.D).

## Referanser


## Eksterne lenker
* 
*
Syver Kristiansen

**Syver Kristiansen** (1884&ndash;1953) var en norsk politiker for Arbeiderpartiet i Stokken kommune.

Han flyttet til Eydehavn hvor han fikk arbeid ved Nitriden, og ble formann i Staksnes arbeiderforening i 1914. I 1916 ble han valgt til formann i det nystiftede Eydehavn Arbeiderparti. I 1934&ndash;1935 var Kristiansen varaordfører i Stokken kommune, og ble ordfører da Nils Hjelmtveit i 1935 ble undervisningsminister i Nygaardsvold-regjeringen. Han var ordfører frem til 1941.

## Referanser


## Eksterne lenker
* Biografi på Eydehavnportalen
Gudny Fagerhol

**Gudny Fagerhol** (født 30. juli 1949) er en norsk politiker som representerer Arbeiderpartiet. Hun var ordfører i Ørsta kommune fra 2007 til 2011   og ble valgt inn i kommunestyret første gang i 1979.

## Politikk - Ørsta kommune
* Medlem i kommunestyret 1979&ndash;1991 og 2003&ndash;2011
* Medlem i formannskapet 1983&ndash;1991 og 2007&ndash;2011
* Leder for hovedutvalg helse og sosial 1983&ndash;1999 og 2003&ndash;2007
* Varaordfører 1983&ndash;1991

## Politikk - [[Møre og Romsdal]] [[fylke]]
* Medlem fylkestinget 1987&ndash;2007
* Leder i likestillingsutvalget i fylket 1995&ndash;2007
* Leder i rådet for funksjonshemma i fylket 1995&ndash;2007 

Fagerhol er bosatt i Hovdebygda i Ørsta kommune. Før hun ble ordfører var hun ansatt ved Ørsta Veg- og Trafikkstasjon fra 1975. Denne jobben fikk hun igjen etter at ordførervervet gikk ut i 2011.

## Referanser


## Eksterne lenker
*
Bentley College

**Bentley University** (tidl. **Bentley College**) er et privat, amerikansk universitet i Waltham i staten Massachusetts, 16 km fra Boston. Det ble grunnlagt i 1917, som en skole for accounting og finans. I dag er Bentley et ledende business-universitet med US$ 30&nbsp;044 i skolepenger (2006). Det tildeles grader opp til Doktorgrad.

Høyeregrads studier foregår ved *McCallum Graduate School*, som bl.a er anerkjent for høyt faglig nivå innen bedriftsøkonomiske fag. Universitetet har også bygget opp et virtuelt *trading room* hvor studentene simulerer internasjonale finansoperasjoner.

Rektor Gloria Cordes Larson er en kvinnelig høyesterettsadvokat med bakgrunn som delstats-finans- og økonomiminister i Massachusetts (1991–1996). 

Bentley er et av kun to universiteter i USA (130 globalt) som er tildelt '''European Quality Improvement System''' (EQUIS) accreditation.  

## Referanser


## Eksterne lenker
* 
*
Boston University

**Boston University** er et privat universitet i Boston i staten Massachusetts, USA. Det ble grunnlagt i 1839 av metodistkirken i Bromfield Street i Boston, på initiativ fra abolisjonisten LaRoy Sunderland.

Skolepengene er høye, hele US$ 33&nbsp;792, og inntektsbudsjettet er på 1,7 milliarder US$. Det tildeles grader helt opp til doktorgrad (Ph.D).

Universitetet var et av de første høyere lærestedene i USA som tok imot afrikansk-amerikanske studenter og utenlandske studenter. Det var også det første amerikanske universitetet som tildelte en universitetsgrad til en kvinne; det skjedde i 1878 da Helen Magill White tok en PH.D.-grad med en avhandling om gresk drama. Anna Oliver tok den første teologieksamen tildelt en kvinne i USA, men metodistkirken ville ikke innsette henne som prest.

Martin Luther King jr. fikk sin doktorgrad her i 1955. Blant tidligere professorer er Alexander Graham Bell, oppfinneren av telefonen.

## Skoler og ''colleges''
* College of Arts & Sciences
* College of Communication
* College of Engineering
* College of Fine Arts
* College of General Studies
* College of Health & Rehabilitation Sciences (Sargent College)
* Goldman School of Dental Medicine
* Graduate School of Arts & Sciences
* Metropolitan College (Extended Education)
* School of Education
* School of Hospitality Administration
* School of Law
* School of Management
* School of Medicine
* School of Public Health
* School of Social Work
* School of Theology
* University Professors Program
* Boston University Academy  overview  visit site 

Alumni-medlemmene teller 259&nbsp;000 tidligere studenter.

## Referanser


## Eksterne lenker
* 
*
Lionheart

***Lionheart*** er Kate Bushs andre studioalbum. Det ble utgitt kun åtte måneder etter den suksessrike debututgivelsen *[[The Kick Inside]]*.

## Sporliste
**Side 1:**
# «Symphony in Blue» – 3:35
# «In Searh of Peter Pan» – 3:46
# «Wow» – 3:58
# «Don't Push You Foot on the Heartbrake» – 3:12
# «Oh England My Lionheart» – 3:10

**Side 2:**
# «Fullhouse»– 3:14
# «In the Warm Room» – 3:35
# «Kashka From Baghdad» – 3:55
# «Coffee Homeground» – 3:38
# «Hammer Horror» – 4:39

## Personell
*Kate Bush – Piano, komponist, keyboards, vokaler, assisterende produsent
*Paddy Bush – Munnspill, mandolin, panfløyte, slide gitar, mandocello, vokaler
*Ian Bairnson – Akustisk gitar, elektrisk gitar, rytmegitar, vokaler
*Brian Bath – Gitar
*Stuart Elliot – Perkusjon, trommer
*David Katz – Fiolin, orkesterleder
*Duncan Mackay – Synthesizer, keyboards, rhodes
*Francis Monkman – Cembalo, keyboards, Hammondorgel
*Charlie Morgan – Trommer
*Del Palmer – Bass, vokaler
*David Paton – Bass
*Andrew Powell – Keyboards, produsent
*Richard Harvey – Innspilling, vokal
*Jon Kelly – Lydtekniker
*Patrick Jaunead – Assisterende lydtekniker
*Nigel Walker – Assisterende lydtekniker, miksing

## Eksterne lenker
*
Bowdoin College

**Bowdoin College** er et privat universitet i Brunswick, staten Maine i USA. Det ble grunnlagt i 1794. Skolepengene (2006) er US$ 34&nbsp;640, høyere enn ved Harvard University, og høyeste gradsnivå er Bachelor. Biblioteket har én million titler.

Det undervises i mer enn 40 fag innen humaniora, språk, samfunnsvitenskap og klassisk naturvitenskap. Det er også et interdisiplinært fokus på miljø- og oseanografiske studier, med utgangspunkt i et eget *Arctic Studies Centre* og et *Coastal Studies Centre*, samt forskningsstasjon på Kent Island i New Brunswick, Canada.

Blant tidligere studenter finner vi polarforskerne Robert Peary og Thomas H. Hubbard, derav bruken av isbjørnen som skolens maskot.

## Rangeringer

*[[U.S. News & World Report]]* rangerte Bowdoin College som nummer 5 blant liberal arts-collegene i USA i 2015, *[[Forbes]]* plasserte det på 21.-plass blant alle colleger i USA, mens *[[Washington Monthly]]* rangerte det som nr. 44 av amerikanske liberal arts-colleger i 2014.

Bowdoin College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
The Kick Inside

***The Kick Inside*** er den britiske musikeren Kate Bush' debutalbum. Det ble utgitt 17. februar 1978 og inneholder hiten «Wuthering Heights». Albumet er produsert av Pink Floyd-medlemmet David Gilmour.

«Wuthering Heights» var en av de mest litterære popsinglene utgitt og en uvanlig hitsingle. Bush, da 18 år gammel, insisterte selv på at denne skulle være single fra debutalbumet (mot EMI-sjefenes ønske). «Wuthering Heights» er inspirert av Emily Brontës roman *[[Stormfulle høyder]]* (originaltittel: *Wuthering Heights*). Bush på den tiden ikke lest romanen og hadde bare sett deler av fjernsynsdramaet basert på boken. Bush fortalte at hun identifiserte seg med Emily Brontë.

## Sporliste
**Side 1:**
# «Moving» – 3:01
# «The Saxophone Song» – 3:51
# «Strange Phenomena» – 2:57
# «Kite» – 2:56
# «The Man With the Child in His Eyes» – 2:39
# «Wuthering Heights» – 4:28

**Side 2:**
# «James and the Cold Gun»– 3:34
# «Feel It» – 3:02
# «Oh to Be in Love» – 3:18
# «L'Amour Looks Something Like You» – 2:27
# «Them Heavy People» – 3:04
# «Room for the Life» – 4:03
# «The Kick Inside» – 3:30

## Personell
*Kate Bush – Piano, komponist, keyboards, vokaler
*Ian Bairnson – Gitar, vokaler, flaske
*Paddy Bush – Munnspill, mandolin, vokaler
*Barry DeSouza – Trommer
*Stuart Elliot – Trommer
*Paul Keogh – Gitarer
*Bruce Lynch – Bass
*Duncan Mackay – Orgel, synthesizer, keyboards, elektrisk piano, clavinet
*Alan Parker – Gitar
*David Paton – Bass, bakgrunnsvokaler
*Morris Pert – Perkusjon
*Andrew Powell – Synthesizer, keyboards, elektrisk piano, produsent
*Alan Skidmore – Saksofon
*David Gilmour – Ansvarlig produsent
*David Katz – Fiolin
*Jon Kelly – Lydtekniker
*Wally Traugott – Mastering

## Referanser


## Eksterne lenker
*
Paavo Lonkila

**Paavo Olavi Lonkila** (født 11. januar 1923 i Kiuruvesi, død 22. september 2017 samme sted) var en finsk langrennsløper som konkurrerte på 1940- og 1950-tallet.

Hans fremste meritt var seieren med det finske stafettlaget under OL i Oslo i 1952. Under disse lekene fikk han også bronsemedalje på 18&nbsp;km. To år tidligere hadde han vært med på å ta sølv med det finske stafettlaget under VM i Lake Placid.

## Meritter
* OL 1952 i Oslo: Gull på 4 x 10&nbsp;km stafett, bronse på 18&nbsp;km
* VM 1950 i Lake Placid: Sølv på 4 x 10&nbsp;km stafett

## Referanser


## Eksterne lenker
* 
* Bilder av Paavo Lonkila
Liste over kommuner i Britisk Columbia

Dette er en **liste over kommuner** i Britisk Columbia, Canada. Kommunene i Britisk Columbia er lokalstyrte områder innen provinsen. Totalt dekker de 160 kommunene 85 % av befolkningen i provinsen. Kommunene spenner fra en landsby på 0,44&nbsp;km² med mindre enn 200 innbyggere til en by med 578&nbsp;000 innbyggere. Kommunene er dannet for å tillate lokalsamfunnet selvstyre, og for å tilveiebringe og regulere lokale tjenester. Disse inkluderer, men er ikke begrenset til, tjenester knyttet til drikkevann, kloakk, veier, brannvesen, gatebelysning, innsamling og resirkulering av avfall, landregulering, bygningsinspeksjoner og parker.

## Kommunestatus
Innenfor sine myndighetsområder er kommunene autonomt og økonomisk ansvarlig overfor sine innbyggere og overfor provinsen de tilhører. Kommunenes makt og ansvar er regulert gjennom *Local Government Act of British Columbia*, hver enkelt kommunenes charter, og, i Vancouvers tilfelle, *Vancouvers Charter*. De har myndighet som en virkelig person, til å ekspropriere og til å vedta vedtekter. De kan kreve inn penger gjennom eiendomsskatter og brukeravgifter, og til å ta opp lån gjennom *Municipal Finance Authority* for å betale for tjenester og investeringer.

For å bli en kommune, må et lokalsamfunn, med assistanse av provinsens minister for samfunnstjenester, definere dets grenser og avholde en folkeavstemning om saken. Ved flertall vil provinsens regjering utstede et dokument hvor kommunestatus blir bekreftet. Del 2 av *Local Government Act of British Columbia* har en standard for klassifisering som vil gi hver enkelt kommune en betegnelse. Ved færre enn 2500 innbyggere i den nye kommunen, vil den bli betegnet som *village* (landsby), ved mellom 2500 og 5000 innbyggere *town* (liten by), og ved flere enn 5000 innbyggere som *city* (større by). Hvis en ny kommune har et større areal enn 8&nbsp;km² og en gjennomsnittlig befolkningstetthet på færre enn 0,05 innbyggere per km² blir den betegnet som *district municipality* (distriktskommune). Tre andre betegnelser har også blitt brukt, *Resort Municipality* («utflukts»-kommune) om Whistler, *Island Municipality* (øykommune) om Bowen Island, og *Indian Government District* om Sechelt. Kommunene må be om endring av status hvis de ønsker dette i forbindelse med endring av befolkningstall, men de er ikke forpliktet til å gjøre det. Det er ikke lengre noen juridiske forskjeller mellom de ulike betegnelsene for kommunenes status.

## Liste over kommuner

## Referanser